《游莱园同许菊船玉年昆季潘红茶 其二》
清代·屠倬

门巷阻幽竹，梅花香四邻。水云能送客，鱼鸟不知贫。

与尔搴萝薜，何须问主宾。方塘环十亩，还许共垂纶。

作者简介：屠倬（1781—1828），清代官吏、诗人、篆刻家。字孟昭，号琴邬，晚号潜园老人，浙江诸暨紫岩乡六十都（今诸暨市店口镇琴隖村）人，寄居钱塘。 一作钱塘（今浙江杭州）人。嘉庆十三年进士。知江苏仪征县，在任五年，除盐枭，清疑案，劝民纺织。道光元年（1821）擢为江西袁州府知府，不久改九江府，后因病辞归。工诗古文，诗与郭麔齐名。有《是程堂诗文集》。